b'\n_START_ARTICLE_\nIt Would Be So Nice\n_START_SECTION_\nOtra versija\n_START_PARAGRAPH_\nPamatojoties uz 1968. gad\xc4\x81 public\xc4\x93tu st\xc4\x81stu, \xc5\xa1ai dziesmai ir divas versijas ar pavisam nedaudz at\xc5\xa1\xc4\xb7ir\xc4\xabgiem v\xc4\x81rdiem. S\xc4\x81kotn\xc4\x93j\xc4\x81 dziesmas tekst\xc4\x81 bijusi atsauce uz Anglijas av\xc4\xabzi Evening Standart, ta\xc4\x8du BBC radio politika ne\xc4\xbc\xc4\x81va dziesm\xc4\x81s neko reklam\xc4\x93t vai piemin\xc4\x93t k\xc4\x81da produkta nosaukumu, t\xc4\x81d\xc4\x93\xc4\xbc grupa ierakst\xc4\xabja at\xc5\xa1\xc4\xb7ir\xc4\xabgu dziesmas versiju, kur\xc4\x81 Evening Standart bija nomain\xc4\xabts pret Daily Standart. "Daily Standart versija" ir vien\xc4\xabg\xc4\x81, kas izdota vinila plat\xc4\x93s un kompaktdiskos. Nav zin\xc4\x81ms, cik un vai ir izdoti diski, kur piemin\xc4\x93ts Evening Standart, ta\xc4\x8du par sp\xc4\xabti papildus publicit\xc4\x81tei, singls radio tika sp\xc4\x93l\xc4\x93ts \xc4\xbcoti neilgu laiku, un dziesma neiek\xc4\xbcuva Lielbrit\xc4\x81nijas pirkt\xc4\x81ko singlu top\xc4\x81.\n_START_SECTION_\nGrupas viedoklis\n_START_PARAGRAPH_\nVisi grupas dal\xc4\xabbnieki \xc5\xa1o dziesmu raksturo izteikti negat\xc4\xabvi. Rod\xc5\xbeers Voterss:_NEWLINE_"Neviens to nav dzird\xc4\x93jis, jo tas bija pavisam dra\xc5\x86\xc4\xb7\xc4\xabgs ieraksts."_NEWLINE_Niks Meisons to pat nosaucis par "sasod\xc4\xabti pret\xc4\xabgu".'